recursal/SuperWikiNEXT-32B huggingface dataset:
**கார்த்தவீரிய அருச்சுனன்** (Kartavirya Arjuna) , நர்மதை ஆற்றாங்கரையில் அமைந்த பண்டைய மகிஷ்மதி நகரத்தை தலைநகராகக் கொண்டு ஆண்ட ஹேஹேய நாட்டின் மன்னன் கிருதவீரியனின் மகன் ஆவார். கார்த்தவீரிய அருச்சுனன் குறித்து இராமாயணம் மற்றும் மகாபாரதம் போன்ற இதிகாசங்களிலும், புராணங்களில் நிறைய குறிப்புகள் உள்ளது. தத்தாத்ரேயர் மீது அளவற்ற பக்தி கொண்ட கார்த்தவீரிய அருச்சுனன் ஆயிரம் கைகள் கொண்டவன்.

பிறப்பு
-------

மகிஷ்மதி நகரத்தின் மன்னன் கிருதவீரியன் - பத்மினி இணையருக்கு, தத்தாத்ரேயரின் அருளால் பிறந்தவன் கார்த்தவீரிய அருச்சுனன். மேலும் விஷ்ணு தவிர பிறரால் அழியா வரம் பெற்றவன்.

தத்தாத்ரேயரிடம் வரம் பெறுதல்
----------------------------

அனைத்துலகத்தையும் ஆள விரும்பிய, கார்த்தவீரிய அருச்சுனன் தன் குல குரு கார்க்க முனிவரின் அறிவுரைப் படி, அத்ரி - அதிதி இணையருக்கு மும்மூர்த்திகளின் அம்சமாக பிறந்த தத்தாத்ரேயரை அணுகி ஆயிரம் ஆண்டுகள் பணிவிடைகள் செய்தான். கார்த்தவீரியனின் பணிவிடைக்களைக் கண்டு மகிழ்ந்த தத்தாத்ரேயர், கார்த்தவீரியனுக்கு அனைத்துலகங்களையும் ஆளும் வரம் அளித்தார். மேலும் விண்ணிலும், மண்ணிலும் செல்லக்கூடிய 4000 கெஜம் (3 அடி = 1 கெஜம்) நீளம் கொண்ட தெய்வீகத் தங்கத் தேரை வரமாக அளித்தார்.
இவ்வரங்களில் கிடைத்தவைகளை அறநெறிப்படி பயன்படுத்த வேண்டும் என்று கார்த்தவீரிய அருச்சுனனுக்கு தத்தாத்ரேயர் அறிவுறுத்தினார்.
கார்த்தவீரிய அருச்சுனன் பூவுலகின் அனைத்து மன்னர்களை வென்று மன்னாதிமன்னன் எனும் பெரும் பேறு அடைந்தான். 85,000 ஆண்டுகள் ஹைஹேயப் பேரரசின் சக்கரவர்த்தியாக பூவுலகை ஆட்சி செய்தான்.

பரசுராமருடன் போர்
-----------------

கார்த்தவீரிய அருச்சுன்னை கொன்ற பரசுராமர்
மகாபாரதம் எனும் இதிகாசத்தின் வன பருவத்தில் வரும் அகிர்தவனக் கதையின் படி, மதுவிற்கு அடிமைப்பட்டு, புலனடக்கம் இன்றி மக்களையும், மன்னர்களையும் கார்த்தவீரிய அருச்சுனன் துன்புறுத்தி நாட்டை ஆண்டான் என்றும்; ஒரு முறை கார்த்தவீரிய அருச்சுனன், இந்திரனின் மனைவியான சசியின் முன்னிலையில் இந்திரனை அவமானப்படுத்தினான் என்றும் அறிய முடிகிறது.

ஒரு முறை கார்த்தவீரிய அருச்சுன்ன் வருணனிடம், தனக்கு நிகரான வலிமை கொண்டவன் இப்பூலகில் ஒருவன் இருக்கின்றானா எனக் கேட்ட பொழுது, வருணன் அதற்கு முனிவர் ஜமதக்னியின் மகன் பரசுராமரைக் கைக்காட்டினார்.

கார்த்தவீரிய அருச்சுனன் படைவீரர்களுடன் பரசுராமரைத் தேடிச் சென்ற போது, ஆசிரமத்தில் இருந்த பரசுராமரின் தந்தை ஜமதக்னி முனிவர் வளர்த்து வந்த காமதேனு பசுவை கவர்ந்து சென்றதுடன், அச்செயலை தடுத்த ஜமதக்னி முனிவரின் தலையையும் கொய்தான்.

கார்த்தவீரிய அருச்சுனனின் அறநெறி கடந்த செயலைக் அறிந்த, கோடாரியை படைக்கலமாகக் கொண்ட ஜமதக்னியின் (விஷ்ணுவின் அவதார) மகன் பரசுராமன், கார்த்தவீரிய அருச்சுனனையும், பூவுலகில் வாழும் மற்ற அனைத்து சத்திரியர்களையும் கொன்று, முழு பூவுலகை அந்தணர்களுக்கு தானமாக வழங்கினார்.

இராவணனை வெல்லுதல்
-----------------

இராவணனை வென்ற கார்த்தவீரிய அருச்சுனன் (இடது)
இராமாயண இதிகாசத்தில் இராவணை கார்த்தவீரிய அருச்சுனன் வென்ற நிகழ்வு கூறப்பட்டுள்ளது.

வாயு புராணத்தில், கார்த்தவீரிய அருச்சுனனிடத்தில் சிறைப்பட்ட இராவணன், பின்னர் பல காலம் கழித்து, கார்த்தவீரிய அருச்சுனன் பரசுராமரால் கொல்லப்பட்ட பின்பு விடுவிக்கப்பட்டான் எனக் கூறப்பட்டுள்ளது.

மேற்கோள்கள்
-----------

1. ↑  Dowson, John (1984). *A Classical Dictionary of Hindu Mythology, and Religion, Geography, History*. Calcutta: Rupa & Co.. பக். 151–2.

வெளி இணைப்புகள்
---------------

* Kartaveerya Arjuna and Ravana
**அழிப்பு இயக்கி** அல்லது **அழிதற் செயலி** (*annihilation operator*) என்பது ஒரு துளிம இயந்திரவியல் இயக்கி/செயலி ஆகும். துளிமச் சீரிசை அலைவிகளை ஆராய இது பயன்படுகிறது. மேலும் முழுச்சுழலிகள் (போசான்கள்) அழிந்துபடும் செயல்முறையை விளக்கவும் இச்செயலி பயன்படுகிறது.

Ψ (n) என்று குறிக்கப்படும் n துகள்களை உடைய ஒரு அலைச்சார்பின் மீது a என்ற அழிப்பு இயக்கி ஒரு முறை செயல்படும்போது அதிலிருந்து ஒரு துகள் நீக்கப்பட்டு Ψ (n-1) என்ற அலைச்சார்பினால் குறிக்கப்படும் (n-1) துகள்களை உடைய ஒரு நிலையை அடைகிறது.

அதாவது : {\displaystyle a\psi (n)={\sqrt {n}}\psi (n-1)}

அழிப்பு இயக்கி n துகள்கள் உள்ள நிலையின்மீது n முறை தொடர்ந்து செயல்படும்போது அனைத்துத் துகள்களும் அழிக்கப்பட்டு அது வெற்றிடமாக மாறுகிறது. வெற்றிடத்தின்மீது அழிப்பு இயக்கி செயற்படும்போது அந்த நிலையே அழிக்கப்பட்டு சுழியாக மாறுகிறது.

அதாவது : {\displaystyle a\psi (0)=0} (இச்சமன்பாடு ஒரு துளிம இயந்திரவியல் அலைவியின் அடிநிலையைக் கண்டறிய உதவுகிறது).

கலைச்சொற்கள்
------------

* துளிம இயந்திரவியல் இயக்கி/செயலி = quantum mechanical operator
* சீரிசை அலைவி = harmonic oscillator | முழுச்சுழலி = boson
* அலைச்சார்பு = wave function | அடிநிலை = ground state

மேற்கோள்
--------

**இயல்பியல் களஞ்சியம்** - *ப.க. பொன்னுசாமி* - பக். 72 - முதற் பதிப்பு 1997
**கார்ட்னர், இன்க்.** (*Gartner, Inc.*) என்ற நிறுவனம் ஸ்டாம்போர்டு, கனெக்டிகட், அமெரிக்காவில் தலைமையிடமாக கொண்ட ஒரு தகவல் தொழில்நுட்ப ஆராய்ச்சி மற்றும் ஆலோசனை வழங்கும் நிறுவனம் ஆகும். இது 2001 வரை கார்ட்னர் குழுமம் என அழைக்கப்பட்டது.

கார்ட்னர் வழங்கிய ஆராய்ச்சி மற்றும் தொழில்நுட்ப தகவல்கள் அரசாங்க முகவர், உயர் தொழில்நுட்ப மற்றும் தொலை தொடர்பு நிறுவனங்கள், தொழில்முறை சேவைகள் நிறுவனங்கள், முதலீட்டாளர்கள் உள்ளடக்கிய துறைகளில் உள்ள மூத்த தலைவர்களுக்கானதாக இருக்கிறது. 1979ல் உருவான இந்த நிறுவனம் 5700 ஊழியர்களை கொண்டுள்ளது.

மிகைப்படுத்தப்பட்ட சுழற்சி மற்றும் மேஜி கோட்ரண்ட் மூலம் அவர்கள் தங்களது ஆராய்ச்சி முடிவிகளை வெளியிடுகின்றனர்.

வரலாறு
------

* 1979 கிடியோன் கார்ட்னர் மூலம் கார்ட்னர் நிறுவனம் நிறுவப்பட்டது
* 1980 இல் பொது நிறுவனமாக ஆனது. பின்னர் லண்டனை சார்ந்த சாட்சி & சாட்சி (Saatchi & Saatchi) விளம்பர நிறுவனத்தால் வாங்கப்பட்டது.
* 1990 இல் அந்நிறுவனத்தை சார்ந்த சிலரால், பெயின் கேபிட்டல் மற்றும் டன் & ப்ராட்ஸ்ட்ரீட் நிறுவனங்களின் நிதி உதவியுடன் வாங்கப்பட்டது
* 2001 கார்ட்னர் என்று பெயர் சுருக்கப்பட்டது.

ஊடகங்களில்
----------

டைம்ஸ் ஆப் இந்தியா பரணிடப்பட்டது 2013-10-31 at the வந்தவழி இயந்திரம் உள்ளிட்ட செய்தி நிறுவனங்கள் இந்த நிறுவனத்தின் ஆராய்ச்சி தகவல்களைத் தங்களின் செய்திகளில் மேற்கோள் காட்டுகின்றன.

வெளிப்புற இனைப்புகள்
--------------------

* 
* கார்ட்னர் நிறுவனத்தின் இணையதளம்
**ஊராளி மொழி** தமிழ்-கன்னடப் பிரிவைச் சேர்ந்த ஒரு தென்திராவிட மொழியாகும். இந்தியாவில், கேரள மாநிலத்தின் இடுக்கி மாவட்டத்தில் உள்ள சில ஊர்களில் இம்மொழி பேசப்படுகிறது. இது ஊராழி, ஊர்ளி போன்ற பெயர்களாலும் அழைக்கப்படுகிறது. முதல் மொழியாக இம்மொழியைப் பேசுபவர்கள் குறித்த தகவல்கள் இல்லை. ஆனால், 2001 ஆம் ஆண்டின் கணக்கெடுப்பின்படி இம்மொழி சார்ந்த இனத்தவரின் எண்ணிக்கை 6,440.

இம்மொழி, தமிழ், இருளா, கன்னடம், மலையாளம் ஆகிய மொழிகளுடன் பல அம்சங்களின் ஒத்ததாக உள்ளது. இம்மொழிக்குத் தமிழ், மலையாளம் ஆகியவற்றுடன் அதிக அளவான சொல்லொப்புமை உண்டு. மலையாளத்துடன் 60%-71% வரையான சொல்லொப்புமையும், தமிழுடன் 54%-58% வரையிலான சொல்லொப்புமையும் காணப்படுகிறது. இம்மொழியைப் பேசுவோர் தற்காலத்தில் மலையாளத்தையே கைக்கொண்டு வருவதால் இது படிப்படியாக அழிந்து வருகிறது. 2001 ஆம் ஆண்டு நிலவரப்படி இம்மொழியை முதல் மொழியாகப் பேசுபவர்கள் மத்தியில், இரண்டாம் மொழியான மலையாள மொழிக் கல்வியறிவு வீதம் 73% ஆக உள்ளது.

மேற்கோள்கள்
-----------

1. ↑  Ethnologue - Urali
2. ↑  Ethnologue - Urali

இவற்றையும் பார்க்கவும்
----------------------

* திராவிட மொழிக் குடும்பம்
வேங்கை வரிப்புலி (ஒப்பீட்டுப் பார்வைக்கு)
**சங்கிலி விளையாட்டு** என்பது சங்கிலி போல் கை கோத்துக்கொண்டு நின்று சிறுவர் சிறுமியர் விளையாடும் விளையாட்டு ஆகும்.

சிறுவர் சிறுமியர் சேர்ந்து கைகளைக் கோத்துக்கொண்டு சங்கிலி வட்டம் அமைப்பர். வேறு இருவரும் உள்ளனர். இவர்களில் ஒருவர் வேங்கைப்புலி. மற்றொருவர் ஆடு. இலங்கையில் இதனைப் பசு என வைத்துக்கொண்டு விளையாடுவர். ஆடாக விளையாடுபவர் சங்கிலி வட்டத்துக்குள்ளேயும், வேங்கைப்புலியாக விளையாடுபவர் வெளியேயும் இருப்பார்கள். வேங்கைப்புலி ஆட்டைப் பிடிக்க வேண்டும். பிடித்துவிட்டால் அடுத்த ஆட்டம். சங்கிலி வட்டத்தில் இருப்பவர் வேங்கைப்புலியை உள்ளேயோ வெளியேயோ விடாமல் தடுப்பர். தன் வலிமையால் சங்கிலியை அறுத்துக்கொண்டுதான் நுழைந்து பிடிக்க வேண்டும். ஆனால் கைகளை உயர்த்தி ஆட்டைத் தப்பியோட விட்டுவிடுவர். ஒத்துழைக்கும் மனப்பான்மையை வளர்க்கும் திளைப்பு விளையாட்டாக இது காணப்படுகின்றது.

இலங்கை விளையாட்டில் பாடும் பாடல்

சங்கிலி புங்கிலி கதவைத் திற (வேங்கைப்புலி கேட்கும்)
நான் மாட்டேன் வேங்கைப்புலி (சங்கிலித் தொடரில் உள்ளவர் சேர்ந்திசை)
பசு நிற்குதோ?(வேங்கைப்புலி கேட்கும்)
இல்லை(சங்கிலித் தொடரில் உள்ளவர் சேர்ந்திசை)
பால்மணக்குதே...(வேங்கைப்புலி கேட்கும்)
பக்கத்து வீட்ட...(சங்கிலித் தொடரில் உள்ளவர் சேர்ந்திசை)
புல்லு போட்டு பாக்கட்டுமோ?(வேங்கைப்புலி கேட்கும்)
  

பாட்டு நிறைவுபெற புலி சங்கிலியை உடைத்து பசுவைப்பிடிக்க முயற்சி செய்யும்.

மேலும் பார்க்க
--------------

* தமிழர் விளையாட்டுகள் (அண்மைய காலம்)

மேற்கோள் நூல்
-------------

* மு. வை. அரவிந்தன், *தமிழக நாட்டுப்பாடல்கள்*, பாரி நிலையம் வெளியீடு, சென்னை, 1977

அடிக்குறிப்பு
-------------
**ஊராட்சி ஒன்றிய நடுநிலைப்பள்ளி,எல்.கே.சி.நகர்** இது தமிழ்நாடு மாநிலத்தில் திருப்பூர் மாவட்டம் வெள்ளகோவில் நகரில் கணபதி எண்ணெய் ஆலையின் பின்புறம் குளத்தின் கரையில் அமைந்துள்ளது.

ஊராட்சி ஒன்றிய நடுநிலைப்பள்ளி, எல்.கே.சி.நகர்

### தொடக்கப்பள்ளி

இப்பள்ளி முதன்முதலில் ஆரம்ப பள்ளியாக தொடங்கப்பட்டது. மற்றும் எல்.கே.சி.நகர் பகுதியில் வாழும் மக்களின் பெரும் முயற்சியால் பல நன்கொடைகள் பெறப்பட்டு சிமெண்ட் ஒடுகள் கொண்ட 2 அறைகளில் செயல்பட்டது. இதனை அப்போதைய வெள்ளகோவில் சட்டமன்ற உறுப்பினர் திரு.சுவாமிநாதன் துவங்கி வைத்தார்.

### நடுநிலைப்பள்ளி

2010 ஆம் ஆண்டு நடுநிலைப்பள்ளியாக தரம் உயர்த்தப்பட்டது. இப்பள்ளிக்கு அனைவருக்கும் கல்வி இயக்கம் மூலம் 3 அறைகள் கொண்ட வலுவான இரண்டு கட்டிடங்கள் உருவாக்கப்பட்டு தற்போது செயல்பட்டு வருகிறது. ஒன்று முதல் ஐந்து வகுப்புகள் வரை கிழக்கு பகுதியில் உள்ள கட்டிடத்தில் செயல்பட்டு வருகிறது. ஆறு முதல் எட்டு வகுப்புகள் வரை தெற்குப் பகுதியில் உள்ள கட்டிடத்தில் செயல்பட்டு வருகிறது.

### சாதனைகள்

இப்பள்ளியில் 2014, 2015 ஆம் ஆண்டில் நடந்த தேசிய வருவாய் வழி திறனாய்வு தேர்வில் (NMMS EXAM) பல மாணவர்கள் வெற்றி பெற்று சாதனை படைத்துள்ளார்கள்.

### மேற்கோள்கள்

1. ↑  "MAP VIEW". 6 சூலை 2017 அன்று பார்க்கப்பட்டது.
2. ↑  "website details". 7 சூலை 2017 அன்று பார்க்கப்பட்டது.
**சங்கர் மகாதேவன்** ஓர் இந்திய திரைப்படப் பின்னணிப் பாடகர்,பாப்பிசைக் கலைஞர் மற்றும் இசையமைப்பாளர். தமிழ் மற்றும் இந்தித் திரைப்படங்களில் பல பாடல்களைப் பாடியுள்ள சங்கர் மகாதேவன், பாலிவுட் திரைப்படங்களுக்கு இசையமைக்கின்ற சங்கர்-எசான்-லாய் மூவர் கூட்டணியின் அங்கமாவார். அவரது குரல் வீச்சிற்காக பெயர்பெற்ற சங்கர் நடப்பு இந்திய பாடகர்களில் ஓர் சிறந்த பாடகராகக் கருதப்படுகிறார்.

இளமை வாழ்வு
-----------

சங்கர் மகாதேவன் செம்பூர், மும்பையில் ஓர் தமிழ் பேசும் கேரளப் பிராமணக் குடும்பத்தில் பிறந்து வளர்ந்தார்.. இளமையிலேயே கர்நாடக இசை மற்றும் இந்துஸ்தானி இசையில் பயிற்சி பெற்றார்.ஐந்து அகவையில் வீணை வாசிக்கும் திறமை பெற்றிருந்தார். காலே காகா என்றழைக்கப்பட்ட சீனிவாச காலேயிடம் இசை பயின்றார். செம்பூரில் உள்ள *அவர் லேடி ஆஃப் பெர்பெட்சுவல் சக்கர் உயர்நிலைப்பள்ளியில்* கல்வி கற்றபின் சயான் தென்னிந்திய கல்வி சமூகத்தின் (SIES) கல்லூரியில் இடைநிலைப்பள்ளி சான்றிதழ் படிப்பை முடித்தார்.1988ஆம் ஆண்டு நவி மும்பையில் அமைந்துள்ள மும்பை பல்கலைகழகத்தின் ஆளுமைக்குட்பட்ட ராம்ராவ் அதிக் தொழில்நுட்பக் கழகத்தில் கணிப் பொறியியலில் பட்டம் பெற்றார். ஆரக்கிளில் சிலகாலம் பணியாற்றினார்.

இசை வாழ்வு
----------

மென்பொருள் பொறியியலாளராக வாழ்க்கையைத் துவங்கிய சங்கர் விரைவிலேயே இசைத்துறையில் காலடி வைத்தார். ஏ. ஆர். ரகுமான் இசையில் கண்டுகொண்டேன் கண்டுகொண்டேன் திரைப்படத்திற்காக அவர் பாடிய பாடலுக்கு தேசிய திரைப்பட விருது பெற்றார். 1998ஆம் ஆண்டு வெளியான இவரது முதல் இசைத்தொகுப்பு *பிரெத்லெஸ் (மூச்சின்றி)* இவரை பிரபலமாக்கியது. இந்த இசைத்தொகுப்பின் தலைப்புப் பாடலில் தொடக்கம் முதல் கடைசிவரை மூச்சிழக்காது பாடுவது போன்று தொகுக்கப்பட்டிருந்தது சிறப்பாகும். தொடர்ந்து பல தமிழ்த் திரைப்படங்களில் பாடல்கள் பாடியுள்ளார். பின்னர் சங்கர்-எசான்-லாய் என்ற மூவர் கூட்டணி அமைத்து பல இந்தித் திரைப்படங்களுக்கு இசை அமைக்கத் தொடங்கினார். தமிழைத் தவிர இந்தி,மலையாளம்,கன்னடம்,தெலுங்கு மற்றும் மராத்தியிலும் பாடல்கள் பாடியுள்ளார்.

சில்க் (SILK) என்று ஆங்கில பெயரின் முதலெழுத்துக்களின் சுருக்கத்துடன் மோதுகைக் கலைஞர் சிவமணி,மிருதங்கம் சிறீதர் பார்த்தசாரதி,விசைப்பலகை கலைஞர் லூயி பாங்க்சு, அடித்தொனி கிட்டார் கலைஞர் கார்ல் பீட்டர்ஸ் ஆகியோருடன் இணைந்து பிணைவு நடன இசைக்குழு (fusion jazz) சோதனையிலும் வெற்றி கண்டார்.

மற்றொரு பிணைவு இசைக்குழுவான "ரிமெம்பர் சக்தி"யில் தபலாக் கலைஞர் சாகீர் உசேன், கிட்டார் கலைஞர் ஜான் மக்லாலின்,மண்டோலின் யூ. ஸ்ரீநிவாஸ் மற்றும் கஞ்சிரா வி. செல்வகணேஷ் ஆகியோருடன் பாடியுள்ளார்.

மேற்கோள்கள்
-----------

1. ↑  "Shankar declared as best singer in India". 2016-03-05 அன்று மூலம் பரணிடப்பட்டது. 2010-09-09 அன்று பார்க்கப்பட்டது.
2. ↑
3. ↑  "Log in ...Tribune: IT supplement of The Tribune, Chandigarh, India. Web Jingle". *web.archive.org*. 2007-03-10. Archived from the original on 2007-03-10. 2022-08-29 அன்று பார்க்கப்பட்டது.CS1 maint: unfit url (link)
4. ↑  Yasir (6 November 2003). "Striking the right note... for his supper". The Hindu. Archived from the original on 9 மே 2005.. பார்த்த நாள்: 20 November 2009.

மேலும் பார்க்க
--------------

* தமிழ்த் திரைப்படப் பாடகர்களின் பட்டியல்

வெளி இணைப்புகள்
---------------

* சங்கர் மகாதேவன் அதிகாரபூர்வ வலைத்தளம்
* சங்கர்-எசான்-லாய்(அதிகாரபூர்வ தளம்)
* வாழ்க்கை வரலாறு
**எங்க அம்மா ராணி** 2017 ஆம் ஆண்டு தன்சிகா நடிப்பில், இளையராஜா இசையில், எஸ். பாணியின் இயக்கத்தில் வெளியான தமிழ் திரைப்படம். இப்படத்தில் தன்சிகா இரு குழந்தைகளின் தாயாக நடித்துள்ளார்.

கதைச்சுருக்கம்
--------------

மலேசியாவில் இரட்டைக் குழந்தைகளான தன் இரு பெண் குழந்தைகளுடன் தனியாக வசித்து வருகிறாள் துளசி (தன்சிகா). அவளது குழந்தைகள் மீரா (வர்ணிகா) மற்றும் தாரா (வர்ஷா). அவளது கணவன் காணாமல் போனதால் அவளால் இந்தியாவுக்குச் செல்ல முடியவில்லை. நிதிப் பிரச்சனைகள் மற்றும் விசா தொடர்பான பிரச்சனைகள் காரணமாக அவள் அங்கேயே தங்க நேரிடுகிறது. ஒரு நாள் திடீரென தாரா வினோத நோயால் பாதிக்கப்பட்டு இறக்கிறாள். மீராவை பரிசோதிக்கும் மருத்துவர் அவளுக்கும் அந்த நோயின் அறிகுறிகள் தென்படுவதாகக் கூறுகிறார்.

துளசி மீராவை ஒரு மலைப்பிரதேசத்திற்கு அழைத்துச் செல்கிறாள். மீராவிற்குள் ஒரு ஆத்மா புகுந்ததை அறிகிறாள். அந்த ஆத்மா அவளை ஆட்டுவிப்பதையும் அறிகிறாள். அந்த ஆத்மா ஒரு சிறுமி சத்யாவின் ஆத்மா ஆகும். அந்த சிறுமியின் தந்தை தொழிலில் அதிக லாபம் கிடைப்பதைத் தன் நண்பனிடம் சொல்கிறான். அந்த நண்பன் அவரது மகளைக் கடத்துகிறான். பின் வேறொருவரைப் போல் தொலைபேசியில் பேசி பணத்தைக் கொடுக்காவிட்டால் அவனது மகளைக் கொல்வதாக மிரட்டுகிறான். இதை அந்த நண்பனிடமே சொல்லும் அந்தப் பெண்ணின் தந்தை காவல் நிலையத்தில் புகாரளிக்கப் போவதாக சொல்கிறார். இதனால் அவன் தன்னையும் தன் தந்தையையும் கொன்றதாக அந்த ஆத்மா கூறுகிறது. தன்னைக் கொன்றவனைக் கொல்லவே மீராவின் உடலில் புகந்ததாக கூறுகிறது ஆத்மா. அந்த சிறுமியின் ஆத்மா தன் மகள் மீராவின் உடலில் இருந்தால் அவளுக்கு அந்த நோயால் பாதிப்பு ஏற்படாது என்பதை அறியும் துளசி, தன் மகளின் உடலைவிட்டு நீங்க வேண்டாம் என்று வேண்டுகிறாள். ஆனால் அந்த இருவரைக் கொன்ற நண்பன் ஒரு விபத்தில் இறக்கிறான். இதனால் தான் மீராவின் உடலில் இனி இருக்க இயலாது என்று கூறி உடலைவிட்டு நீங்குகிறது ஆத்மா. அதன் பின் தன் மகளின் உயிரைக் காப்பாற்ற துளசி என்ன செய்தாள்? என்பதே அதிர்ச்சியூட்டும் முடிவு.

நடிகர்கள்
---------

* தன்சிகா - துளசி
* வர்ணிகா - மீரா
* வர்ஷா - தாரா
* சங்கர் ஸ்ரீஹரி - முரளி
* நமோ நாராயணா - சொக்கலிங்கம்
* அனில் முரளி - ராஜன்
* மனோஜ் குமார் - சத்யாவின் தந்தை
* நிதிஷ் வீரா
* வைசாலி தணிகா - துர்கா
* ரிந்து ரவி
* மீனா கார்த்திக்
* வி.ஐ.பி. கிருஷ்ணா
* சுஜாதா தணிகா

தயாரிப்பு
---------

எஸ். பாணி இயக்குனர் சமுத்திரக்கனியிடம் உதவி இயக்குநராகப் பணியாற்றியவர். இப்படத்தின் படப்பிடிப்பு மலேசியாவில் நடைபெற்றது.

மேற்கோள்கள்
-----------

1. ↑  "எங்க அம்மா ராணி".
2. ↑  "எங்க அம்மா ராணி".
3. ↑  "எங்க அம்மா ராணி". 2016-10-02 அன்று மூலம் பரணிடப்பட்டது. 2019-03-12 அன்று பார்க்கப்பட்டது.
4. ↑  "எங்க அம்மா ராணி".
5. ↑  "படப்பிடிப்பு".

வெளி இணைப்புகள்
---------------

* எங்க அம்மா ராணி
**அழகப்பம்பாளையம் ஊராட்சி ஒன்றிய நடுநிலைப்பள்ளி** இந்தியாவின் தமிழ்நாடு மாநிலத்தில் சேலம் மாவட்டம் கொங்கணாபுரம் ஒன்றியத்தில் உள்ள அழகப்பம்பாளையம் என்ற கிராமத்தில் அமைந்துள்ள அரசு நடுநிலைப் பள்ளியாகும்.

நிர்வாகம்
---------

தமிழ்நாடு அரசின் தொடக்கக்கல்வித்துறையின் கீழ் செயல்படும் ஊராட்சி ஒன்றிய நடுநிலைப்பள்ளி கொங்கணாபுரம் வட்டார கல்வி தொடக்கக்கல்வி அலுவலர் அவர்களின் நிர்வாகத்தில் செயல்படுகிறது. மழலையர் வகுப்பு முதல் எட்டாம் வகுப்பு வரை இப்பள்ளியில் பயிற்றுவிக்கப்படுகிறது.

மாணவர்கள் மற்றும் ஆசிரியர்கள்
-----------------------------

இப்பள்ளியில் நூற்றுக்கும் மேற்பட்ட மாணவர்கள் கல்வி பயின்று வருகின்றனர். ஒரு தலைமை ஆசிரியர், மூன்று பட்டதாரி ஆசிரியர்கள் மற்றும் மூன்று இடைநிலை ஆசிரியைகள் பணியாற்றி வருகின்றனர்.

கற்றல் முறைகள்
--------------

இப்பள்ளியில் ஒன்று முதல் மூன்றாம் வகுப்பு வரை புதிய கற்பித்தல் முறையிலும் நான்காம் வகுப்பு முதல் எட்டாம் வகுப்பு மாணவர்களுக்கு படைப்பாற்றல் கல்வி முறையிலும் கற்பித்தல் நடைபெறுகிறது. விளையாட்டு வழிக் கல்வி, கணினி வழிக் கல்வி, சுற்றுச்சூழல் கல்வி மற்றும் நன்னலக் கல்வி கற்பிக்கப்படுகிறது.

செயல்பாடுகள்
------------

இப்பள்ளியில் கல்வி வளர்ச்சியை கண்காணிக்கவும் சுகாதாரத்தை பேணவும் பல்வேறு அமைப்புகள் ஏற்படுத்தப்பட்டுள்ளன.

* கிராமக் கல்விக் குழு
* பள்ளி மேலாண்மைக் குழு
* பெற்றோர் ஆசிரியர் கழகம்
* அன்னையர் குழு
* பள்ளி சுகாதார குழு
* சாரண சாரணிய இயக்கம்
* இளைஞர் செஞ்சிலுவைச் சங்கம்
* தேசியப் பசுமைப் படை

### மன்ற செயல்பாடுகள்

பள்ளியில் பல்வேறு நோக்கங்களுக்காக வெவ்வேறு மன்றங்கள் தோற்றுவிக்கப்பட்டு செயல்பட்டு வருகின்றன. அவையாவன

* சுற்றுச்சூழல் மன்றம்
* அறிவியல் மன்றம்
* சமூக அறிவியல் மன்றம்
* கணிதம் மன்றம்
* தமிழ் இலக்கியம் மன்றம்
* ஆங்கில இலக்கியம் மன்றம்
* சதுரங்க மன்றம்

### விழாக்கள்

அழகப்பம்பாளையம் ஊராட்சி ஒன்றிய நடுநிலைப்பள்ளியில் பல்வேறு விழாக்கள் நடத்தப்படுகின்றன.

* பள்ளி ஆண்டு விழா
* விளையாட்டு விழா
* கல்வி வளர்ச்சி நாள் விழா (காமராசர் பிறந்த தினம்)
* குழந்தைகள் தின விழா
* அப்துல் கலாம் பிறந்த நாள் விழா
* உலக யோகா தினம்
* கிறிஸ்துமஸ்
* பொங்கல் தமிழர் திருநாள்
* தீபாவளி பண்டிகை

பள்ளியின் படிமத் தொகுப்பு
-------------------------

* கரகம்கரகம்

வெளியிணைப்புகள்
---------------

* பள்ளியின் முகநூல் பக்கம்
* பள்ளியின் youtube பக்கம்
* பள்ளி அமைவிடம்
எஸ். பி. முத்துக்குமரன்
**எஸ். பி. முத்துக்குமரன்** (சூன் 16, 1968 - ஏப்ரல் 1, 2012) ஒரு தமிழக அரசியல்வாதி. இவர் 2011ல் தமிழ்நாடு சட்டமன்றத்திற்கு புதுக்கோட்டை சட்டமன்றத் தொகுதியிலிருந்து இந்திய பொதுவுடமைக் கட்சியின் சார்பாக தேர்ந்தெடுக்கப்பட்டார்.

வாழ்க்கைக் குறிப்பு
-------------------

முத்துக்குமரன் புதுக்கோட்டை மாவட்டம், கறம்பக்குடி அருகே உள்ள நெடுவாசல் கிராமத்தில் வேளாண்மைக் குடும்பத்தில் சி. பழனிவேல் - முல்லையம்மாள் தம்பதிக்கு ஒரே மகனாக பிறந்தார். பள்ளிப் படிப்பை சொந்த ஊரிலும், கல்லூரிப் படிப்பை புதுகை மாமன்னர் கல்லூரியிலும் முடித்தார்.

அரசியலில்
---------

கல்லூரிப் பருவத்தில் மாணவர் பேரவைத் தேர்தலில் வென்று, தனது அரசியல் வாழ்க்கையைத் தொடங்கினார். இடதுசாரி இயக்கக் கொள்கைகளால் ஈர்க்கப்பட்டு, இந்திய கம்யூனிஸ்ட் கட்சியில் சேர்ந்து கொண்டார். கட்சியின் பல்வேறு பொறுப்புகளில் பணியாற்றிய அவர், 2009-ம் ஆண்டு கட்சியின் புதுக்கோட்டை மாவட்டச் செயலராகப் பொறுப்பேற்றார். 2011 சட்டப்பேரவைத் தேர்தலில் அதிமுக கூட்டணி சார்பில் போட்டியிட்டு, திமுக வேட்பாளரைவிட, சுமார் 2 ஆயிரம் வாக்குகள் அதிகம் பெற்று வெற்றி பெற்றார்.

மறைவு
-----

முத்துக்குமரன் தனது 44வது அகவையில் 01.04.2012 அன்று சொக்கநாதபட்டியில் இடம்பெற்ற சாலை விபத்தில் காலமானார். இவருக்கு மனைவி, ஒரு மகன், மற்றும் ஒரு மகள் உள்ளனர்.

மேற்கோள்கள்
-----------

1. ↑  தினமணி
[*தொடர்பிழந்த இணைப்பு*]
2. ↑   The Hindu
**சங்கிலிவாடி** (*Sangilivadi*) என்கிற ஜங்கல்வாடி(Jangalvadi) என்பது இந்தியாவின், தமிழ்நாட்டின் தர்மபுரி மாவட்டம், அரூர் வட்டம், செல்லம்பட்டி ஊராட்சிக்கு உட்பட்ட ஒரு சிற்றூர் ஆகும்.

இது ஒரு இயற்கை எழில் சூழ்ந்த அழகிய கிராமம் ஆகும்.

கிராமத்தின் பழமையான பெயர்: வனவாடி/வனவாசல் என்கிற ஜங்கல்வாடி (இன்றும் ஜங்கல்வாடி எனும் பெயரே அரசிதழில் உள்ளது)

ஊர் பெயரின் காரணம்: 

ஆங்கிலத்தில் ஜங்கல் (Jungle) என்றால் வனம் + தமிழில் வாடி என்றால் முற்றம், வீடு,அடைப்பிடம்,விற்கும் இடம் அல்லது வாசல் என பல பொருள் வரும் = வனவாடி. 

வனத்தின் வாசலில் இக்கிராமம் அமைந்ததாலும்,
வனத்தின் அருகில் அமைந்த வீடுகள் மற்றும் அக்காலத்தில் விறகு விற்கும் இடமாக இருந்ததால் வனவாடி என அழைக்கப்பட்டிருக்கலாம்.

[]

பின்பு ஆங்கிலேயர்களால், அவர்களின் பேச்சுக்கு தகுந்தாற்போல் ஆங்கிலம் கலந்த ஜங்கல்வாடி என அழைக்கப்பட்டது

காலப்போக்கில் தமிழ் மக்களின் பேச்சு வழக்கில், ஜங்கல்வாடி எனும் பெயர் சங்கிலிவாடி என மருவியது.

இந்த ஊர் மக்களின் முக்கியத் தொழில் வேளாண்மை ஆகும்.

முக்கிய வேளாண்மை பயிர்கள்: சிறுதானியம் (கம்பு, சோளம், கேழ்வரகு, சாமை & திணை), நெல், பருத்தி,கரும்பு மற்றும் காய்கறிகள்

ஊர் மக்களின் முக்கிய தெய்வம்: மாரியம்மன், பொங்காளம்மன், பச்சையம்மன், காளியம்மன், கரியபெருமாள் மற்றும் முனியப்பன்/வேடியப்பன்.

இந்த ஊரில் நடைபெறும் மாரியம்மன் தெப்பத்தேர் விழா சிறப்பு பெற்றது.

அமைவிடம்
--------

இந்த ஊரானது மாவட்ட தலைநகரான தருமபுரியிலிருந்து 44 கிலோமீட்டர் தொலைவிலும், அரூரில் இருந்து 3 கிலோமீட்டர் தொலைவிலும் தொலைவிலும், சென்னையிலிருந்து 255 கிலோமீட்டர் தொலைவில் உள்ளது. இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°04'34.3"N 78°30'40.2"E ஆகும்.

மக்கள் வகைப்பாடு
----------------

2011 மக்கள் தொகை கணக்கெடுப்பின்படி இந்த ஊரில் 175 குடும்பங்களும் 688 மக்களும் வசிக்கின்றனர். இதில் 362 ஆண்களும், 326 பெண்களும் அடங்குவர்.

மேற்கோள்
--------

1. ↑  "Sangilivadi Village". *www.onefivenine.com*. 2022-09-25 அன்று பார்க்கப்பட்டது.
2. ↑
3. ↑   688

| * பா
* உ
* தொ
தருமபுரி மாவட்டம் |
| --- |
| மாவட்ட தலைமையகம் | 
* தருமபுரி

 |  |
| மாநிலம் | 
* தமிழ்நாடு

 |
| பகுதி | 
* மழநாடு

 |
| வட்டம் | 
* தருமபுரி
* அரூர்
* பாலக்கோடு
* பாப்பிரெட்டிப்பட்டி
* பென்னாகரம்
* காரிமங்கலம்
* நல்லம்பள்ளி

 |
| நகராட்சி | 
* தருமபுரி

 |
| பேரூராட்சிகள் | 
* அரூர்
* கடத்தூர்
* கம்பைநல்லூர்
* காரிமங்கலம்
* பாப்பாரப்பட்டி
* பாப்பிரெட்டிப்பட்டி
* பாலக்கோடு
* பென்னாகரம்
* பி. மல்லாபுரம்
* மாரண்டஹள்ளி

 |
| ஊராட்சி ஒன்றியங்கள் | 
* அரூர்
* ஏரியூர்
* கடத்தூர்
* காரிமங்கலம்
* தருமபுரி
* நல்லம்பள்ளி
* பாப்பிரெட்டிப்பட்டி
* பாலக்கோடு
* பென்னாகரம்
* மொரப்பூர்

 |
| மக்களவை & சட்டமன்றத் தொகுதிகள் | 
* தர்மபுரி மக்களவைத் தொகுதி
* பாலக்கோடு
* பென்னகரம்
* தருமபுரி
* பாப்பிரெட்டிப்பட்டி
* அரூர் (தனி)

 |
**சங்கிரமராஜா** (*Sangramaraja*) அல்லது **சம்கிரமராஜா** இலோகரா வம்சத்தை நிறுவியவர். இவர் பொ.ச. 1003 முதல் 1028 வரை காஷ்மீரை ஆண்டார். இவர், கசினியின் மகுமூதுவின் காஷ்மீர் மீதானபடையெடுப்பு முயற்சிகளைத் தோற்கடித்த பெருமைக்குரியவர்.

ஆட்சி
-----

சம்கிராமராஜாவை அவரது அத்தை இராணி தித்தா தத்தெடுத்து, தனது வாரிசாக நியமித்து, 1003ல் ஆட்சியாளரானார். இவரது ஆட்சி 1028 வரை நீடித்தது. இவரது இராணி சிறீலேகா, மிகவும் திறமையானவர். மேலும், ஆட்சியிலும், கசினி மகுமூது காஷ்மீர் மீது படையெடுக்க முயன்றபோதும் தனது கணவருக்கு அறிவுரை வழங்கினார்.

கசினி மகுமூதுக்கு எதிரான போர்கள்
--------------------------------

1014 இல், கசினியின் மகுமூது இந்து ஷாகி அரசைத் தாக்கினார். ஷாகி ஆட்சியாளர் திரிலோச்சனபாலன் மகுமூதுவிற்கு எதிராக சங்கிரமராஜாவிடம் உதவி கோரினார். இவர் தனது தளபதியான துங்கனின் தலைமையின் கீழ் ஒரு பெரிய படையை திரிலோச்சனபாலனுக்கு உதவ அனுப்பினார். ஆனாலும் தொடர்ந்து நடந்த போரில் திரிலோச்சனபாலன் தோற்கடிக்கப்பட்டான். 

சங்கிரமராஜா திரிலோச்சனபாலனுக்கு உதவியதால் கோபமடைந்த மகுமூது காஷ்மீரை ஆக்கிரமித்தார். அவர் பூஞ்ச் ஆறு வழியாக முன்னேறினார். தோசா மைதானம் வழியாக காஷ்மீருக்குள் நுழைய திட்டமிட்டார். இருப்பினும், லோஹர்கோட்டின் வலுவான கோட்டையால் அவரது முன்னேற்றம் தடுக்கப்பட்டது. ஒரு மாத காலம் கோட்டையை முற்றுகையிட்ட பிறகு, மகுமூது முற்றுகையை கைவிட்டு பின்வாங்கினார். அவர் தனது பல துருப்புக்களை இழந்தார். 1021 இல், மகுமூது மீண்டும் காஷ்மீரை ஆக்கிரமிக்க முயன்றார். ஆனால் மீண்டும் லோஹர்கோட் கோட்டையைத் தாண்டி முன்னேற முடியவில்லை. இரண்டாவது சந்தர்ப்பத்தில், கடுமையான பனிப்பொழிவு காரணமாக அவரது தகவல்தொடர்புகளில் இடையூறு ஏற்பட்டது. வரலாற்றாசிரியர் மொஹிபுல் ஹசன் கூற்றுப்படி இந்தியாவில் மகமூது அனுபவித்த முதல் கடுமையான பின்னடைவு இதுவாகும்.  இரண்டு படையெடுப்பு முயற்சிகளும் தோல்வியடைந்த பிறகு, அவர் மீண்டும் காஷ்மீரை ஆக்கிரமிக்க முயற்சிக்கவில்லை.

சான்றுகள்
---------

1. 1 2  India - Early History, Publications Division Ministry of Information & Broadcasting, 2016 p.63
2. ↑  Stein (1900), Vol. 2, p. 294.
3. ↑  Tripat Sharma (1987). *Women in Ancient India, from 320 A.D. to C. 1200 A.D.*. 77: Ess Ess Publications. பக். 184. பன்னாட்டுத் தரப்புத்தக எண்:9788170000280. .
4. ↑  Mohibbul Hasan (2005). *Kashmīr Under the Sultāns pp31*. 31: Aakar Books. பக். 352. பன்னாட்டுத் தரப்புத்தக எண்:9788187879497. .
5. ↑  F.M. Hassnain (1977). *Hindu Kashmīr pp74*. 74: Light & Life Publishers. பக். 138. .
6. ↑  Hasan, Kashmir under the Sultans (1959).
**சிக்கிளீனர்** (*CCleaner*) என்பது பிரிபார்ம் என்ற நிறுவனத்தால் தயாரிக்கப்பட்ட பயன்பாட்டு மென்பொருளாகும். சிகிளீனரைப் பயன்படுத்துவதன் மூலம் தேவையற்ற கோப்புகளையும் தவறான விண்டோசுப் பதிவகப் பதிவுகளையும் நீக்க முடியும்.

வசதிகள்
-------

சிகிளீனரானது, இன்டர்நெட் எக்ஸ்புளோரர், விண்டோசுத் துருவி, ஃபயர் ஃபாக்சு, சபாரி, கூகிள் குரோம், அடோப் அக்ரோபேட், அடோப் போட்டோசாப், அடோப் ரீடர், கூகுள் எர்த், மெக்காபி நச்சுநிரல்தடுப்பி, மைக்ரோசாப்ட் விசுவல் ஸ்டுடியோ, மைக்ரோசாப்ட் ஆபிஸ் பிக்சர் மனேஜர், நீரோ பர்னிங் ரோம், மைக்ரோசாப்ட் ஆபிஸ், பிட்டொரன்ட், கூகிள் டாக், இன்டர்நெட் டவுன்லோட் மனேஜர், இசுகைப், சன் ஜாவா, யுடொரன்ட், அடோப் ஃப்ளாஷ் ப்ளேயர், கே. எம். பிளேயர், மேக்ரோமீடியா ஷாக்வேவ், வி. எல். சி. ஊடக இயக்கி, வின் ஆம்ப், விண்டோசு மீடியா பிளேயர், வின்ரேர், மைக்ரோசாப்ட் மனேஜ்மென்ட் கன்சோல், மைக்ரோசாப்ட் பெயின்ட் முதலிய மென்பொருட்களால் உருவாக்கப்படும் தேவையற்ற தற்காலிகக் கோப்புகளை அழிப்பதற்கு உதவுகின்றது.

சிகிளீனரின் மூலம் மென்பொருள்களை நீக்கவும் முடியும்.

மேற்கோள்கள்
-----------

1. ↑  சிகிளீனரைப் பயன்படுத்தும் மக்கள் (ஆங்கில மொழியில்)
2. ↑  வசதிகள் (ஆங்கில மொழியில்)
'**ஊராட்சி ஒன்றிய நடுநிலைப்பள்ளி, கீழப்பாலையூர்** (*Panchayat Union Middle School, Keezhapalaiyur*) இந்தியாவின் தமிழ்நாடு மாநிலத்தில் கடலூர் மாவட்டம், கம்மாபுரம் ஊராட்சி ஒன்றியத்தில் உள்ளது. கீழப்பாலையூர் ஊராட்சி ஒன்றிய நடுநிலைப் பள்ளியில் 110 மாணவர்கள் படிக்கிறார்கள். முப்பது கணினிகளுடன் அதி நவீன ஆய்வகம்; குளிர்சாதன வசதி செய்யப்பட்ட வகுப்பறைகள், வகுப்பறைகளில் திரும்பிய பக்கமெல்லாம் வண்ணமயமான அழகான சுவரோவியங்கள், தூய்மையான அதிநவீன கழிவறை என பன்னாட்டு தரத்துடன் பள்ளி செயல்படுகிறது.

வரலாறு
------

தொடக்கத்தில் கீழப்பாலையூரரில் தொடக்கப் பள்ளி மட்டுமே இருந்தது. இங்குள்ளவர்கள் 5-ஆம் வகுப்பை முடித்து விட்டு 6-ஆம் வகுப்பில் சேர 6 கி.மீ.தொலைவில் உள்ள கம்மாபுரம் செல்ல வேண்டும். மணிமுத்தாறு தண்ணீரைக் கடந்து சென்றுதான் பள்ளிக்கு செல்ல முடியும். பருவமழைக் காலங்களில் ஆற்றில் வேகமாக தண்ணீர் ஓடும். ஆகவே, அந்த நாட்களில் மாணவர்கள் பள்ளிக்கு செல்ல மாட்டார்கள். ஆற்றை கடப்பது ஆபத்தானது என்பதால் இங்குள்ள பெரும்பாலான மாணவர்கள் 5-ஆம் வகுப்புக்கு மேல் படிப்பதில்லை. நடுநிலைப் பள்ளி தொடங்க வேண்டும் என்று கிராம மக்கள் நீண்ட காலமாகப் போராடி வந்தனர். இதனால் 2012-ஆம் ஆண்டில் கீழப்பாலையூர் பள்ளி ஒரு நடுநிலைப் பள்ளியாக தரம் உயர்த்தப்பட்டது.

பள்ளியின் வசதிகள்
-----------------

* குளிர்சாதன வசதி கொண்ட இரண்டு வகுப்பறைகள்
* வட்ட மேசைகள் கொண்ட தொடக்கப்பள்ளி வகுப்பறைகள்
* நவீன வசதிகள் கொண்ட இரண்டு கழிப்பிடங்கள்
* தொடுதிரை தொழில்நுட்ப வசதி
* வண்ண ஓவியங்கள் நிரம்பிய சுற்றுச்சுவர்

மேற்கோள்கள்
-----------

1. ↑  "30 கம்ப்யூட்டர்கள்; 2 ஏ.சி. வகுப்பறைகள்: ஹைடெக் வசதிகளுடன் இயங்கும் குக்கிராமப் பள்ளி". *Hindu Tamil Thisai*. 2017-06-12. 2023-05-12 அன்று பார்க்கப்பட்டது.
**சங்கற்ப நிராகரண உரை** என்பது 16ஆம் நூற்றாண்டின் கடைப்பகுதியில் தோன்றிய உரை நூல். சங்கற்ப நிராகரணம் என்னும் நூல் சைவ சித்தாந்த உட்பிரிவுகளை மறுக்கும் நூல். இதில் உள்ள 474 குறள் வெண்பாக்களுக்கு எழுதப்பட்ட உரையினைக் கொண்டது இந்த நூல். 
ஞானப்பிரகாச தேசிகன் என்பவர் இந்த உரைநூலின் ஆசிரியர். இவர் காவிரி நாட்டினர்.

தேவாரம், திருவாசகம், திருவிசைப்பா, காரைக்கால் அம்மையார் பாடல்கள், நக்கீரர் அந்தாதி ஆகிய நூல்களுள்ள பாடல்களை இவர் மேற்கோள் பாடல்களாகக் காட்டியுள்ளார்.

எடுத்துக்காட்டு
---------------

ஒரு புடவையை ஒருத்தன் ஓரோர் இழையாக நாளிலே பிடுங்கிப் பிடுங்கிப் போட்ட பின்பு அந்தப் புடவை இல்லையாய்ப் போன தன்மை போல பிரபஞ்சமாகிற பொய்யையும் பிருதிவி முதலாகக் கொண்டு இது நானல்ல, இது நானல்ல என்று நேகி பண்ணு.
இந்த நூல் வெளிவந்த பதிப்புகள் மூன்று. கொன்றைமாநகரம் சண்முகசுந்தர முதலியார், காஞ்சி நாகலிங்க முனிவர் ஆகியோர் பதிப்புகள் முதலில் வெளிவந்தன. பின்னர் அனவரத வினாயகம் பிள்ளை பார்வையில் சைவ சித்தாந்த சமாஜம் வெளியிட்ட 1934, 1940 பதிப்புகள் சிறப்பு மிக்கவை.

கருவிநூல்
---------

* மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, மூன்றாம் பாகம், பதிப்பு 2005
ஊராட்சி ஒன்றிய நடுநிலைப்பள்ளி- நுழைவாயில்
பள்ளியின் தோற்றம்- காசிம்புதுப்பேட்டை
காசிம்புதுப்பேட்டை ஊராட்சி ஒன்றிய நடுநிலைப்பள்ளியானது இந்தியாவின் தமிழ்நாடு மாநிலத்தில் புதுக்கோட்டை மாவட்டத்தில் உள்ள காசிம்புதுப்பேட்டை கிராமத்தில் அமைந்துள்ள அரசுப் பள்ளியாகும்.

நிர்வாகம்
---------

தமிழ்நாடு அரசின் ஒருங்கிணைந்த பள்ளிக்கல்வித்துறையின் கீழ் செயல்படும் ஊராட்சி ஒன்றிய நடுநிலைப்பள்ளி திருவரங்குளம் வட்டாரக்கல்வி அலுவலர் அவர்களின் நிர்வாகத்தில் செயல்படுகிறது.ஒன்று முதல் எட்டாம் வகுப்பு இப்பள்ளியில் பயிற்றுவிக்கப்படுகிறது.

மாணவர்கள் மற்றும் ஆசிரியர்கள்
-----------------------------

இப்பள்ளியில் 136 மாணவர்கள் கல்வி பயின்று வருகின்றனர்.ஒரு தலைமை ஆசிரியர், மூன்று பட்டதாரி ஆசிரியர்கள் மற்றும் இரண்டு இடைநிலை ஆசிரியைகள் பணியாற்றி வருகின்றனர். பள்ளியின் வளர்ச்சியில் இவ்வூர் மக்களின் பங்களிப்பு அளப்பறியது. இப்பள்ளியில் பயிலும் மாணவர்கள் அனைவருக்கும் அரசின் நலத்திட்டங்களான விலையில்லா பாடநூல், சீருடை, குறிப்பேடுகள், காலணிகள், எழுதுபொருட்கள், உதவித்தொகைகள் போன்றவை வழங்கப்படுகின்றன.

கற்றல் முறைகள்
--------------

இப்பள்ளியில் ஒன்று முதல் நான்காம் வகுப்பு வரை செயல் வழிக்கற்றல் முறையிலும் ஐந்தாம் வகுப்பு மாணவர்களுக்கு எளிய படைப்பாற்றல் கல்வி முறையிலும் ஆறு முதல் எட்டாம் வகுப்பு மாணவர்களுக்கு படைப்பாற்றல் கல்வி முறையிலும் கற்றல் கற்பித்தல் நடைபெறுகிறது.

செயல்பாடுகள்
------------

இப்பள்ளியில் கல்வி வளர்ச்சியை கண்காணிக்கவும் சுகாதாரத்தை பேனவும் பல்வேறு அமைப்புகள் ஏற்படுத்தப்பட்டுள்ளன .

* கிராமக் கல்விக் குழு
* பள்ளி மேலாண்மைக் குழு
* பெற்றோர் ஆசிரியர் கழகம்
* அன்னையர் குழு
* பள்ளி சுகாதார குழு

### மன்ற செயல்பாடுகள்

பள்ளியில் பல்வேறு நோக்கங்களுக்காக வெவ்வேறு மன்றங்கள் தோற்றுவிக்கப்பட்டு செயல்பட்டு வருகின்றன. அவையாவன
சுற்றுச்சூழல் மன்றம்
அறிவியல் மன்றம்
மொழி மன்றம்

### விழாக்கள்

காசிம்புதுப்பேட்டை ஊராட்சி ஒன்றிய நடுநிலைப்பள்ளியில் பல்வேறு விழாக்கள் நடத்தப்படுகின்றன.

* ஆண்டு விழா
* கல்வி வளர்ச்சி நாள் விழா (காமராசர் பிறந்த தினம்)
* அறிவியல் தினம்
* உணவுத் திருவிழா

மேற்கோள்கள்
-----------

1. ↑
2. ↑
3. ↑
4. ↑  "காப்பகப்படுத்தப்பட்ட நகல்". 2017-07-16 அன்று மூலம் பரணிடப்பட்டது. 2017-05-08 அன்று பார்க்கப்பட்டது.
5. ↑
**சங்கர்சிங் வகேலா** (Shankersinh Vaghela) (பிறப்பு: 21 சூலை 1940) இந்தியாவின் குஜராத் மாநில முதலமைச்சராகவும், குஜராத் சட்டமன்ற எதிர்கட்சித் தலைவராகவும் இருந்தவர்.

அரசியல்
-------

துவக்கத்தில் குஜராத் மாநில பாரதிய ஜனதா கட்சியில் செயல்பட்ட சங்கர்சிங் வகேலா, பின்னர் இராஷ்டிரிய ஜனதா கட்சியை நிறுவி, இந்திய தேசிய காங்கிரசு ஆதரவுடன் குஜராத் மாநில முதலமைச்சராக 1996 முதல் 1997 முடிய ஒராண்டு காலம் ஆட்சி செய்தவர். பின்னர் தான் நிறுவிய ராஷ்டிரிய ஜனதா கட்சியை இந்திய தேசியக் காங்கிரசு கட்சியுடன் இணைத்து விட்டார்.

இந்திய நாடாளுமன்றத்தின் 6, 9, 10, 13 மற்றும் 14வது மக்களவை உறுப்பினராகத் தேர்ந்தெடுக்கப்பட்டார்.

1984 முதல் 1989 வரை மாநிலங்களவை உறுப்பினராக இருந்தவர். மன்மோகன் சிங்கின் முதல் அமைச்சரவையில் ஜவுளித் துறை அமைச்சராக 2004 – 2009 வரை செயல்பட்டார்.

தற்போது கபத்வஞ்சு சட்டமன்றத் தொகுதியிலிருந்து தேர்ந்தெடுக்கப்பட்டு, குஜராத் சட்டமன்ற உறுப்பினராக உள்ளார்.

### உள்கட்சி அரசியல் பிணக்கு

1995-இல் பாரதிய ஜனதா கட்சியின் சங்கர்சிங் வகேலா, குஜராத் முதலமைச்சர் கேசுபாய் படேலுக்கு எதிராக 47 சட்டமன்ற உறுப்பினர்களுடன் குரல் கொடுத்ததால், கேசுபாய் படேல் மாற்றப்பட்டு சங்கர்சிங் வகேலாவின் ஆதரவாளரான சுரேஷ் மேத்தா, குஜராத் மாநில முதல்வராக நியமிக்கப்பட்டார்.

இதனையும் காண்க
--------------

* பாரதிய ஜனதா கட்சியின் மாநில முதல்வர்கள் பட்டியல்
* குஜராத் முதலமைச்சர்களின் பட்டியல்

மேற்கோள்கள்
-----------

1. ↑  Official biographical sketch in Parliament of India website பரணிடப்பட்டது 2008-04-17 at the வந்தவழி இயந்திரம்.
2. ↑  Nag, Kingshuk (2013). *The NaMo Story - A Political Life*. Roli Books. பக். 62-65. பன்னாட்டுத் தரப்புத்தக எண்:978-8174369383. .
**சங்கவை** என்பது ஜோசஃபின் ஜெயசாந்தி எழுதிய ஒரு புதினம் ஆகும். கல்லூரிப் படிப்பிற்காக திருநெல்வேலியிலிருந்து சென்னைக்குச் சென்று விடுதியில் தங்கி படிக்கும் பிரதான கதாபாத்திரம் சங்கவை. தமிழ்ச்செல்வி மற்றும் ஈஸ்வரி அவளது தோழியர். இந்த மூன்று பெண்களின் கல்லூரி வாழ்க்கை மற்றும் அவர்கள் சார்ந்திருக்கும் ஊர்களில் நடக்கும் சம்பவங்கள் கதையாகப் புனையப்பட்டுள்ளது.

சிறப்பு
-------

927 பக்கங்களைக் கொண்ட சங்கவை, தமிழில் பெண் எழுத்தாளரால் எழுதப்பட்டுள்ள மிக நீண்ட புதினம் என்ற பெருமையைப் பெற்றுள்ளது.[]

விமர்சனங்கள்
------------

ஆயிஷா இரா. நடராசன் 'படித்ததில் பிடித்தது 50க்கு 50' என்கிற தலைப்பில் எழுதிய கட்டுரையில் மிகப் பெரிய நாவல், பெண் கல்வி பற்றிய நாவல் எனக் குறிப்பிட்டிருப்பதோடு பல்வேறு அதிர்ச்சிகளை எதிர்கொள்ளச் செய்கிற நாவல் என்றும் குறிப்பிடுகிறார்.

எழுத்தாளர் இமையம் அண்ணாமலை எழுதியுள்ள விமர்சனக் கட்டுரையில், "சங்கவை ஒரு நாவலல்ல. பல நாவல்களின் தொகுப்பு." என்று எழுதியுள்ளார்.

விருது
------

2015-ம் ஆண்டிற்கான திருமதி ரங்கம்மாள் தமிழ் நாவல் பரிசு சங்கவை நாவலுக்கு கஸ்தூரி சீனிவாசன் அறநிலையத்தின் வழி கிடைத்த முதல் அங்கீகாரம். 

2016-ம் ஆண்டு திருப்பூர் இலக்கிய விருது விழாவில் சிறந்த தமிழ் நாவலுக்கான பரிசு சங்கவை நாவலுக்கு கிடைத்தது. இவ்விருது கவிஞர் சுகந்தி சுப்பிரமணியம் நினைவாக வழங்கப்படுவதாகும்.

மேற்கோள்கள்
-----------

1. ↑  ஆயிஷா இரா. நடராஜன். "படித்ததில் பிடித்தது 50க்கு 50". Archived from the original on 2015-05-31. .
2. ↑  இமையம் அண்ணாமலை. "விமர்சனக் கட்டுரை". .
3. ↑  கஸ்தூரி சீனிவாசன் அறநிலையம். "விருது அறிவிப்பு". .
4. ↑

வெளி இணைப்புக்கள்
-----------------

* சங்கவை நாவலின் முதல் பத்து அத்தியாயங்கள்
* சங்கவை நாவல் விமர்சனம் - எழுத்தாளர் இமையம் அண்ணாமலை
* திருமதி ரங்கம்மாள் தமிழ் நாவல் பரிசு அறிவிப்பு - 2015
**சிங்** ( *Sing* ) என்பது 2016 இல் வெளிவந்த அமெரிக்க அனிமேஷன் - இசை  நகைச்சுவை திரைப்படம் ஆகும், இந்த திரைப்படம் இலுமினேஷன் என்டேர்டைன்மெண்ட் என்ற நிறுவனத்தால் வெளியிடப்பட்டது.

கதை சுருக்கம்
-------------

நஷ்டத்தில் இருந்தாலும் அவருடைய இசை அரங்கத்தை விட்டுக்கொடுக்க மனம் இல்லாமல் பழைய இசை நிகழ்ச்சி அரங்கத்தின் உரிமையாளர் பாஸ்டர் மூன் அவருடைய இசை நிகழ்ச்சியை நடத்த முயற்சி செய்கிறார் .. இருந்தாலும் ஒரு தவறுதலால் இசை நிகழிச்சியின் பரிசு தொகை ஆயிரம் டாலர்கள் என்பதற்கு பதிலாக லட்சம் டாலர்கள் என பதியப்பட்டுவிட்டது இந்த விளம்பரம் பார்த்த நிறைய பேர் இசை நிகழ்ச்சியில் கலந்துகொள்கின்றனர் , இந்த உண்மை தெரியாமலே உரிமையாளர் பாஸ்டர் மூன் இசை நிகழ்ச்சியை நடத்த நினைக்கிறார்.ஆனால் போட்டியாளர்கள் தேர்வு செய்யப்பட்ட பின்னர்தான் இந்த உண்மை பாஸ்டர் மூன் வுக்கு தெரிய வருகிறது மேலும் வெவ்வேறு சூழ்நிலையில் இருந்து இந்த போட்டியில் கலந்துகொள்ள வந்தவர்களுக்கும் கனவுகளுடன் பங்குபெறும் போட்டியாளர்கள் எல்லோருக்கும் ஒரு கட்டத்தில் இந்த உண்மை தெரியவருகிறது , காலங்கள் கடந்ததால் சேதமான அந்த பழைய இசையரங்கமும் ஒரு கட்டத்தில் உடைந்து போகிறது , இதனால் பாஸ்டர் மூன்   வருத்தம் அடைகிறார் , இருந்தாலும் பாடல் நிகழ்ச்சியில் பங்குகொள்ள வந்தவர்களின் உதவியுடன் ஒரு சிறிய தற்காலிக அரங்கம் அமைத்து இசை நிகழ்ச்சி நடத்தப்படுகிறது , இந்த நிகழ்ச்சி நல்ல வரவேற்பை பெறுகிறது , பரிசுத்தொகை என்று எதுவும் இல்லாமலே இந்த நிகழ்ச்சியின் வெற்றியை தொடர்ந்து பாஸ்டர் மூனின் நண்பரின் பாட்டியும் முன்னாள் பாடகருமான நானாவின் உதவியுடன் இசையரங்கம் திரும்பவும் கட்டப்படுகிறது.

வசூல்
-----

தி சீக்ரெட் லைப் ஆப் பெட்ஸ் என்ற அனிமேஷன் திரைப்படத்தை தொடர்ந்து 75 மில்லியன் பொருட்செலவில் எடுக்கப்பட்ட இந்த திரைப்படம் உலகம் முழுவதும்  சுமார் 634.2 மில்லியன் வசூல் செய்தது, இந்த திரைப்படத்தின் அடுத்த பாகம் சிங் 2 , டிசம்பர் 2020 ல் வெளியிடப்படும் என தயாரிப்பு நிறுவனமான யூனிவெர்செல் மற்றும் இலுமினேஷன் தகவல் வெளியிட்டுள்ளது 
  



1. 1 2 3  Empty citation (உதவி)
**மேற்பனைக்காடு ஊராட்சி ஒன்றிய நடுநிலைப்பள்ளி** (*Panchayat Union Middle School, Merpanaikkadu*) இந்தியாவின் தமிழ்நாடு மாநிலம் புதுக்கோட்டை மாவட்டம் அறந்தாங்கி ஒன்றியத்தில் அமைந்துள்ளது. மேற்பனைக்காடு கிழக்கு ஊராட்சி ஒன்றியத்திலுள்ள இப்பள்ளியில் 1 முதல் 8 வரை வகுப்புகள் நடைபெற்று வருகின்றன. பள்ளி வளாகத்திலேயே அங்கன்வாடி மையமும் செயல்பட்டு வருகிறது.

பள்ளியின் செயல்பாடுகள்
----------------------

* கணினி மன்றம்
* அறிவியல் மன்றம்
* ஆங்கில மன்றம்
* மாணவர் மன்றம்
* சுற்றுச்சூழல் மன்றம்
* கலை,இலக்கியம் மற்றும் விளையாட்டு மன்றம்
* வாழ்வியல் திறன் மேம்பாட்டு மன்றம்

பள்ளி அமைப்புகள்
----------------

பெற்றோர் ஆசிரியர் கழகம்
கிராமக் கல்விக்குழு
பள்ளி மேலாண்மைக்குழு
பள்ளி வளர்ச்சிக்குழு

தொடங்கப்பட்ட ஆண்டு
------------------

இப்பள்ளி 1954 ம் ஆண்டு ஊராட்சி ஒன்றியத் தொடக்கப் பள்ளியாக உருவாக்கப்பட்ட பள்ளி ஆகும்.

மேற்கோள்கள்
-----------

1. ↑  "புதுக்கோட்டை மாவட்டத்தில் 84 நடுநிலைப்பள்ளிகளில் எல்.கே.ஜி,யு.கே.ஜி வகுப்புகள் புதியதாக தொடங்கப்படுள்ளது : மாவட்ட முதன்மைக் கல்வி அலுவலர் இரா.வனஜா தகவல்". *KALVIEXPRESS - Educational Website*. 2023-05-16 அன்று பார்க்கப்பட்டது.
**சங்கீத இரத்தினாகாரம்** என்பது, 13ம் நூற்றாண்டில் எழுதப்பட்ட ஒரு இசை நூல். இது சமசுக்கிருத மொழியில் எழுதப்பட்டது. ஐந்தாம் நூற்றாண்டில் பரதர் எழுதிய நாட்டிய சாத்திரம் என்னும் நூலுக்குப் பிறகு நமது இசையியல் செய்திகளை அறிந்துகொள்ளும் வகையில் கிடைக்கும் பழைமையான நூல் இதுவாகும். இவற்றுக்கு இடையில் 800 ஆண்டுகளுக்கு மேற்பட்ட கால வேறுபாடு இருப்பது குறிப்பிடத்தக்கது. சாரங்கதேவர் என்பவர் இதை எழுதினார். இவர் இந்தியாவின் பல பகுதிகளிலும் பயணம் செய்து தகவல்களைத் திரட்டி இந்நூலை எழுதியதாகத் தெரிகிறது. இந்நூலில் குறிப்பிடப்பட்டுள்ள பல பல இலட்சணங்கள் தற்காலத்துக்குப் பொருந்தாவிட்டாலும், இதன் காலத்தில் சங்கீத அம்சங்கள் பல வளர்ச்சியடைவதற்கு இந்நூல் ஆதாரமாக அமைந்தது.

உள்ளடக்கம்
----------

ஏழு அத்தியாயங்களாகப் பிரிக்கப்பட்டுள்ள இந்நூலில் நாதம், சுரம், இராகம், தாளம், இசைக்கருவி, பாடகருக்கு இருக்கவேண்டிய குணங்கள், தவிர்க்கவேண்டியவை போன்ற பல தகவல்கள் உள்ளடங்கியுள்ளன. இந்நூலில் இருந்து 264 இராகங்களைப் பற்றிய தகவல்களை அறியக்கூடியதாக உள்ளது. சில இராகங்களுக்கு சாரங்கதேவர் பாஷா இராகங்கள் என்று பெயர் சூட்டியிருப்பதாகவும் இந்தச் சொல் தமிழ் மொழியையே குறிப்பதாகவும், அதேவேளை சில இராகங்களுக்கு இந்நூலில், தட்சிணம், தேவாரவர்த்தனி போன்ற பின்னொட்டுக்கள் தரப்பட்டுள்ளதாகவும், இவை தென்னாட்டு இராகம், தேவாரப் பண்ணிலிருந்து பெறப்பட்டது போன்ற பொருள் தருவதாகவும் நா. மம்மது கருதுகிறார்.

விமரிசனங்கள்
------------

இந்நூலைக் குறித்துச் சில இசை ஆய்வாளர்கள், குறிப்பாகத் தமிழிசை ஆய்வாளர்கள் விமரிசனங்களை முன்வைத்துள்ளனர். தமிழிசைக்குத் தமிழகப் பண்பாடு சார்ந்த அடையாளம் இல்லாமல் போனதற்கு இந்த நூல் முக்கிய காரணமாக அமைந்ததாக அவர்கள் கருத்து வெளியிட்டுள்ளனர். தமிழ்ப் பண்களுக்கு வடமொழிப் பெயர்களை வழங்கியதன் மூலமும், வடமொழிச் சொற்களைப் பயன்படுத்தி இலக்கணம் அமைத்ததன் மூலமும் தமிழிசை தனது அடையாளத்தை இழந்ததாக அவர்கள் கூறுகின்றனர்.

மேற்கோள்கள்
-----------

1. ↑  மம்மது, நா. தமிழிசை வேர்கள், எதிர் வெளியீடு, பொள்ளாச்சி, 2008. பக் 70
2. ↑  பக்கிரிசாமி, கே. ஏ. இந்திய இசைக் கருவூலம், குசேலர் பதிப்பகம், சென்னை, 2006. பக். 470
3. ↑  செல்லத்துரை, பி. டி. தென்னக இசையியல், வைகறைப் பதிப்பகம், திண்டுகல், 2005 (ஐந்தாம் பதிப்பு). பக். 198
4. 1 2  மம்மது, நா. 2008. பக். 70, 71
**என்க்கார்ட்டா கலைக்களஞ்சியம்** (*Encarta*) என்பது மைக்ரோசாப்ட் நிறுவனத்தார் விற்கும் பல்லூடக, எண்ணிம கலைக்களஞ்சியம். 2008 இன் "என்க்கார்ட்டா பிரீமியம்" (*Encarta Premium*) என்னும் சிறப்புமுழு ஆங்கிலப் பதிப்பில் 62,000 கட்டுரைகள் உள்ளன.  இதில் ஏராளமான ஒளிப்படங்கள், காலக்கோடுகள், நில, நீர் வரைபடங்கள், இசைப்பதிவுத் துண்டுகள், நிகழ்படத் துண்டுகள் உள்ளன. இக் கலைக்களஞ்சியம் ஆண்டுக்கட்டணங்களுடன் உலகளாவிய வலையிலும் (www), தனியாக விலைக்கு டிவிடி வட்டுகளிலும் (எண்ணிம பல்திற வட்டுகளிலும்), இறுவட்டுகளிலும் பெறலாம். பல கட்டுரைகளை இலவசமாகவும் இணையத்தில் படிக்கலாம். இவை விளம்பரங்கள் அனுமதிப்பதால், அதன் வழி ஈட்டும் வருமானத்தால் இலவசமாக வழங்கப்படுகின்றது. 

மைக்ரோசாப்ட் நிறுவனம் என்க்கார்ட்டா (*Encarta*) என்னும் வணிக உரிமப்பெயருடன் இதைப்போன்ற கலைக்களஞ்சியங்களைப் பிற மொழிகளிலும் வழங்குகின்றது. இம்மொழிகளில் சில:டாய்ட்சு, பிரான்சிய மொழி, எசுப்பானிய மொழி, டச்சு மொழி, இத்தாலிய மொழி, போர்த்துகீசிய மொழி, நிப்பானிய மொழி.

குறிப்புகளும் மேற்கோள்களும்
---------------------------

1. ↑   Encarta 2009 Information
2. ↑  For the free service, one should use the URL  பரணிடப்பட்டது 2005-08-11 at the வந்தவழி இயந்திரம் (MSN Search Encarta) rather than  பரணிடப்பட்டது 2009-04-11 at the வந்தவழி இயந்திரம் (MSN Encarta : Online Encyclopedia, Dictionary, Atlas, and Homework)

வெளி இணைப்புகள்
---------------

* MSN Encarta Online பரணிடப்பட்டது 2009-04-11 at the வந்தவழி இயந்திரம் — with limited free access and features.
* Encarta products
* History and some other information about Encarta by Microsoft பரணிடப்பட்டது 2009-08-21 at the வந்தவழி இயந்திரம்
**என் சகியே (*En Sakhiye*)** 2000 இல் வெளிவந்த தமிழ்த் திரைப்படமாகும். தேவராஜ் நடித்த இப்படத்தை ரவி-ராஜா இயக்கினர். கே பாஸ்கர் ராஜ் தயாரிப்பில், பிரதீப் ரவி இசை அமைப்பில், 1 டிசம்பர் 2000 ஆம் தேதி வெளியான இப்படம் எதிர்மறையான விமர்சனங்களை பெற்றது.

நடிகர்கள்
---------

தேவராஜ், திவ்யா, பிரபு சேகர், கே. ராஜன், மீனல், ஷண்முகசுந்தரம், கரிகாலன், சூர்யகாந்த், ஸ்ரீலேகா ராஜேந்திரன், கனிஸ்கா, ஹேமா, சீமா, ரகி சாவத், கணேஷ் ஆச்சார்யா, அரசகுமார் பி. டி.

கதைச்சுருக்கம்
--------------

ஆதரவற்ற சகி (திவ்யா) உதவித்தொகையால் படித்து கல்லூரி பட்டப்படிப்பில் தங்கம் வெல்கிறாள். பின்னர், எங்கு செல்வது என்றறியாமல் திகைத்து நிற்கும் சகிக்கு அடைக்கலம் அளிக்கிறாள் தோழி ரமா (மீனல்)

பின்னர், ஒரு நிறுவனத்தில் வேலை கிடைக்கிறது. அந்த நிறுவனத்தின் நிர்வாக இயக்குனர் ராஜாவின் தவறான நடவடிக்கைகளைப் பற்றி எச்சரிக்கை விடுக்கிறார் மேலாளர் ஷண்முகம் (ஷண்முகசுந்தரம்). ஆனால், ராஜாவை அயராது துரத்தி, தன் வசம் காதலில் விழ வைக்கிறாள் சகி. நல்லவனாக தன்னை திருத்திய சகியை திருமணம் செய்ய தயாராக இருக்கிறான் ராஜா. திருமணத்திற்கு முன்பு, சகி ராஜாவை கொன்று விடுகிறாள்.

ராஜாவின் இறுதிச்சடங்கில் பங்குகொள்ள ராஜாவின் தம்பி சுனில் (தேவராஜ்) வருகிறான். பொறுப்பாகவும் அழகாகவும் இருக்கும் சுனில், சகி வசம் காதல் கொள்கிறான். ராஜாவை கொன்றது சகி என்று தெரிந்த ராஜாவின் நண்பனையும், ஷண்முகத்தையும் கொன்று விடுகிறாள் சகி. ராஜாவை கொன்றது யார் என்று தேடும் சுனிலிற்கு பதில் கிடைத்ததா என்பதே மீதிக் கதையாகும்.

ஒலிப்பதிவு
----------

**என் சகியே**| வெளியீடு : 2000 |
| பதிவு : 2000 |
| நீளம் : 24.03 |
| தயாரிப்பு : பிரதீப் ரவி |

திரைப்படத்தின் பின்னணி மற்றும் பாடல்களின் இசையை அமைத்தவர் பிரதீப் ரவி ஆவார். காமகோடியன் மற்றும் பரதன் ஆகியோர் பாடல்களின் வரிகளை எழுதினர். 5 பாடல்களை கொண்ட ஒலித்தொகுப்பு 2000 ஆம் ஆண்டு வெளியானது.

### பாடல்களின் பட்டியல்

| ட்ராக் | பாடல் | பாடியவர் |
| --- | --- | --- |
| 1 | சகியே | அனுராதா ஸ்ரீராம், பிரசன்னா |
| 2 | கோவிந்தம்மா | சபேஷ் |
| 3 | மாமா வரலாமா | அனுப்பம்மா, பிரதீப் குமார். |
| 4 | என்னடி அம்மா | ஸ்ரீராம சந்திர மினாம்பதி, கோபிகா பூர்ணிமா |
| 5 | பொன்னான பூமி | ஹரிணி |

வெளி-இணைப்புகள்
---------------

* பரணிடப்பட்டது 2012-12-30 at the வந்தவழி இயந்திரம்

மேற்கோள்கள்
-----------

1. ↑  "http://www.gomolo.com/en-sakiye-movie/12285". 2019-03-22 அன்று மூலம் பரணிடப்பட்டது. 2019-03-22 அன்று பார்க்கப்பட்டது. External link in `|title=` (உதவி)
2. ↑  "https://spicyonion.com/movie/en-sakiye/". External link in `|title=` (உதவி)
3. ↑  "https://timesofindia.indiatimes.com". External link in `|title=` (உதவி)
4. ↑  "http://movies.syzygy.in/censor/en-sahiye-celluloid". 2018-06-15 அன்று மூலம் பரணிடப்பட்டது. 2019-03-22 அன்று பார்க்கப்பட்டது. External link in `|title=` (உதவி)
5. ↑  "http://www.bbthots.com/reviews/2001/ensakhiye.html". 2017-12-16 அன்று மூலம் பரணிடப்பட்டது. 2019-03-22 அன்று பார்க்கப்பட்டது. External link in `|title=` (உதவி)
6. ↑  "https://www.saavn.com". External link in `|title=` (உதவி)
7. ↑  "https://itunes.apple.com". External link in `|title=` (உதவி)
8. ↑  "http://mio.to/album/Ravi/En+Sakiyae+%282000%29". 2019-03-22 அன்று மூலம் பரணிடப்பட்டது. 2019-03-22 அன்று பார்க்கப்பட்டது. External link in `|title=` (உதவி)
Mill of Alphonse Daudet at Fontvieille
என் காற்றழுத்தத்திலிருந்து வந்த கடிதங்கள் (பிரெஞ்சு: Lettres de mon moulin) 1869 ஆம் ஆண்டில் முதலில் அல்ஃபோன்ஸ் டூடட் எழுதிய சிறுகதைகளின் தொகுப்பாகும். சில கதைகள் முன்னர் பத்திரிகைகளில் அல்லது லீ பிகாரோ மற்றும் எல்'வென்மெமென் 1865 ஆம் ஆண்டின் ஆரம்பத்தில்.
கதைகள் அனைவருமே முதல் நபரில் எழுத்தாளர் கூறியுள்ளனர், பொதுவாக ஒரு பாரிசியன் வாசகரை உரையாடுகிறார்கள். பாரிசில் இருந்து தனது வீட்டிற்கு இடம்பெயர்ந்த ஆசிரியர், புரூன்ஸ்ஸில் தனது புதிய வாழ்க்கையைப் பற்றியும், கோர்சிகா மற்றும் பிரஞ்சு அல்ஜீரியாவிற்கான அவரது பயணங்களையும் பற்றிய சிறுகதைகள் பற்றி கூறுகிறார். ஒளிமயமானதாக கருதப்படுகிறது, மற்றும் பெரும்பாலும் ஒரு பித்து நாக்கு-ல்-கன்னத்தில், கதைகள் தெற்கு பிரான்சில் ப்ரோவென்ஸ்கல் ஃபோல்கேட்டலுக்கான தினசரி நிகழ்வுகளிலிருந்து வேறுபடுகின்றன, மேலும் பெரும்பாலும் ப்ரோவென்ஸ்ஸின் சிறப்பியல்புகள் மற்றும் தவறான குறிப்புகள் ஆகியவை இடம்பெறுகின்றன.

என் காற்றிலிருந்து கடிதங்கள் சில நேரங்களில் டாடெட் மிக முக்கியமான வேலை என்று கருதப்படுகிறது. பல பிரஞ்சு, குறிப்பாக தெற்கில், இது உள்ளூர் கலாச்சாரம் வர்ணம் பூசுவதற்காக படம்பிடிக்கப்படுகிறது.

அதே பெயரில் ஒரு பிரெஞ்சு மொழி திரைப்படம் 1954 இல் மார்செல் பகோல் நான்கு கதைகளை உருவாக்கியது: "தி லோ லோ லோஸ்", "த டிபாட் காஷர் தி அலிசீர்", "தி குக்கக்னன் இன் ப்ளாஸ்ட்" மற்றும் "த சீக்ரெட் ஆஃப் மாஸ்டர் கார்னிலை".

முக்கியமில்லாத
--------------

பெல்ஜிய காமிக் எழுத்தாளர் மிட்டே புத்தகத்தில் 1979-1985 ஆண்டுகளில் மூன்று தொகுதிகளில் ஒரு நகைச்சுவைத் தழுவலானார், இது டச்சு, பிரஞ்சு மற்றும் பிரெஞ்சு மொழியின் லீஜ் மொழியில் வெளியிடப்பட்டது.

மேலும் படிக்க
-------------

* ஹரே, ஜெஃப்ரி ஈ. (1982). "தி யூனிட்டி ஆஃப் லேட்டர்ஸ் டி மன் மவுலின்," பத்தொன்பதாம் நூற்றாண்டு பிரெஞ்சு ஆய்வுகள், தொகுதி. 10, எண் 3/4, ப. 317-325.

வெளி இணைப்புகள்
---------------

* இண்டர்நெட் காப்பகத்தில் என் மில் இருந்து கடிதங்கள் (ஸ்கேன் செய்யப்பட்ட புத்தகங்கள் அசல் பதிப்புகள் சித்தரிக்கப்பட்ட வண்ணம்)
* லெஸ் லெட்டர்ஸ் டி மோன் மவுலின் (1954), திரைப்பட விமர்சனம், நியூ யார்க் டைம்ஸ், டிசம்பர் 19, 1955. (பிரெஞ்சு)
* என் காற்றழுத்தத்திலிருந்து கடிதங்கள், ஆடியோ பதிப்பு: தொடக்க மற்றும் இறுதி பகுதி
**சங்கானை பிரதேச செயலாளர் பிரிவு** அல்லது **வலிகாமம் மேற்கு பிரதேச செயலாளர் பிரிவு** இலங்கையின் யாழ்ப்பாண மாவட்டத்தில் உள்ள ஒரு நிர்வாக அலகாகும். இது யாழ்ப்பாணக் குடாநட்டின் வலிகாமப் பிரிவில் அமைந்துள்ளது. இப் பிரிவு துணை நிர்வாக அலகுகளாக 25 கிராம அலுவலர் பிரிவுகளைக் கொண்டுள்ளது. அவை வட்டுக்கோட்டை வடக்கு, வட்டுக்கோட்டை கிழக்கு, வட்டுக்கோட்டை தெற்கு, வட்டுக்கோட்டை தென்மேற்கு, வட்டுக்கோட்டை மேற்கு, அராலி வடக்கு, அராலி கிழக்கு, அராலி தெற்கு, அராலி மேற்கு, அராலி மத்தி, சங்கரத்தை, தொல்புரம் கிழக்கு, தொல்புரம் மேற்கு, பொன்னாலை, மூளாய், பண்ணாகம், பனிப்புலம், சித்தங்கேணி, சுழிபுரம் கிழக்கு, சுழிபுரம் மேற்கு, சுழிபுரம் மத்தி, சங்கானை கிழக்கு, சங்கானை தெற்கு, சங்கானை மேற்கு, சங்கானை மத்தி என்பனவாகும்.இங்குள்ள முக்கிய ஊர்கள் அராலி, சங்கானை, சுழிபுரம், மூளாய், பண்ணாகம், பனிப்புலம், பொன்னாலை, சங்கரத்தை, சித்தங்கேணி, தொல்புரம், வட்டுக்கோட்டை என்பனவாகும். இப்பிரிவு குடாநாட்டில் வடமேற்குக் கரையோரத்தில் அமைந்துள்ளது. இந்தியப் பெருங்கடல் இதன் மேற்கு, தெற்கு எல்லைகளாக உள்ளது. வடக்கிலும், கிழக்கிலும் மட்டுமே நிலப்பகுதி எல்லைகளையுடைய இப்பிரிவு சண்டிலிப்பாய் பிரதேச செயலாளர் பிரிவுடன் மட்டுமே பொதுவான எல்லையைக் கொண்டுள்ளது. இதன் நிர்வாகத் தலைமை அலுவலகம் சங்கானையில் அமைந்துள்ளது.

2012ம் ஆண்டு சனத்தொகைக் கணக்கெடுப்பின் படி இங்கு 46,343 பேர் வசிக்கின்றனர். இது 44 சதுர கிலோமீட்டர் பரப்பளவைக் கொண்டது ஆகும்.

இன ரீதியான சனத்தொகை
-------------------

2012ம் ஆண்டு சனத்தொகைக் கணக்கெடுப்பின் படி இப்பிரதேச செயலாளர் பிரிவு இலங்கைத் தமிழர்களைப் பெரும்பான்மையாகக் கொண்டுள்ளது.



| இனப்பரம்பல் |
| --- |
| இனம் |  | சதவீதம் |
| இலங்கைத் தமிழர் |   | 99.82% |
| சிங்களவர் |   | 0.14% |
| ஏனையோர் |   | 0.04% |

மத ரீதியான சனத்தொகை
-------------------

2012ம் ஆண்டு சனத்தொகைக் கணக்கெடுப்பின் படி இப்பிரதேச செயலாளர் பிரிவில் இந்துக்கள் பெரும்பான்மையினராக உள்ளதோடு கிறித்தவர்களும் சிறியளவில் உள்ளனர்.



| சமயங்கள் |
| --- |
| சமயம் |  | சதவீதம் |
| இந்துக்கள் |   | 94.4% |
| கத்தோலிக்கர் |   | 1.55% |
| ஏனைய கிறித்தவர் |   | 3.89% |

குறிப்புக்கள்
-------------

1. ↑  புள்ளிவிபரத் தொகுப்பு 2007, தொகைமதிப்புப் புள்ளிவிபரத் திணைக்களம், இலங்கை

இவற்றையும் பார்க்கவும்
----------------------

* பிரதேச செயலாளர் பிரிவுகளின் பட்டியல் - வட மாகாணம், இலங்கை
* இலங்கையின் பிரதேச செயலகங்கள்

வெளியிணைப்புக்கள்
-----------------

* யாழ்ப்பாண மாவட்ட நிர்வாகப் பிரிவுகளைக் காட்டும் நிலப்படம்

| * பா
* உ
* தொ
யாழ்ப்பாண மாவட்டப் பிரதேச செயலாளர் பிரிவுகள் |
| --- |
| 
* நெடுந்தீவு
* ஊர்காவற்றுறை
* வேலணை
* யாழ்ப்பாணம்
* காரைநகர்
* நல்லூர்
* தென்மராட்சி
* வடமராட்சி கிழக்கு
* வடமராட்சி வடக்கு
* வடமராட்சி தெற்கு-மேற்கு
* கோப்பாய்
* தெல்லிப்பழை
* வலிகாமம் தெற்கு
* வலிகாமம் தென்மேற்கு
* சங்கானை

 |
**சிக்கிம் தொழில்சார் பல்கலைக்கழகம்** (*Sikkim Professional University*) இந்தியாவின் சிக்கிம் மாநிலத்திலுள்ள காங்டாக் நகரில் அமைந்துள்ளது. சிக்கிம் மாநில சட்டமன்றத்தின் சிக்கிம் தொழில்சார் (2008 ஆம் ஆண்டின் 11 ஆம் இலக்க சட்டம்) சட்டத்தின் அடிப்படையில் 2008 ஆம் ஆண்டு மாநில தனியார் பல்கலைக்கழகமாக இது தொடங்கப்பட்டது.  முன்னதாக இப்பல்கலைகழகம் விநாயகா மிசன்சு சிக்கிம் பல்கலைக்கழகம் என்று அழைக்கப்பட்டு வந்தது.  ஆனால் தற்பொழுது சிக்கிம் மாநில சட்டமன்றத்தின் சிக்கிம் தொழில்சார் (2020 ஆம் ஆண்டின் 09 ஆம் இலக்க சட்டம்) சட்டத்தின் அடிப்படையில் சிக்கிம் தொழில்சார் பல்கலைக்கழகம் என்று பெயர் மாற்றம் செய்யப்பட்டது. பல்கலைக்கழக மானியக் குழு, இந்திய செவிலியர் மன்றம், இந்திய மருந்தியல் மன்றம் போன்ற அரசு அமைப்புகளின் அங்கீகாரம் சிக்கிம் தொழில்சார் பல்கலைக்கழகத்திற்கு வழங்கப்பட்டுள்ளது.

கல்வித் திட்டம்
---------------

சிக்கிம் தொழில்சார் பல்கலைக்கழகப் பட்டமளிப்பு விழா
சிக்கிம் தொழில்சார் பல்கலைக்கழகத்தில் கலை, வர்த்தகம் மற்றும் அறிவியல் உள்ளிட்ட அனைத்து முக்கிய துறைகளிலும் இளநிலை பட்டம் மற்றும் முதுநிலை பட்டப்படிப்பு திட்டத்தின் கீழ் பாடங்கள் கறிபிக்கப்படுகின்றன. 

* கலை மற்றும் சமூக அறிவியல் கல்லூரி
* பொறியியல் மற்றும் தொழில்நுட்ப கல்லூரி
* வணிக மேலாண்மை மற்றும் நிர்வாக ஆய்வுகள் கல்லூரி
* கணினி மற்றும் தகவல் தொழில்நுட்ப கல்லூரி
* மருந்து மற்றும் துணை மருத்துவ அறிவியல் கல்லூரி
* நூலக அறிவியல் கல்லூரி
* செவிலியக் கல்லூரி
* வணிகக் கல்லூரி

மேற்கோள்கள்
-----------

1. ↑  "State-wise List of Private Universities in India" (PDF). *ugc.ac.in*. University Grants Commission. 17 May 2021 அன்று பார்க்கப்பட்டது.
2. ↑  "Sikkim Professional University Act, 2008" (PDF). *Sikkim Government Gazette*. Government of Sikkim. 12 May 2020.
3. ↑  "Sikkim Professional University". *SPU, Courses Offered*.

புற இணைப்புகள்
--------------

* அதிகாரப்பூர்வ இணையதளம்
**மரிங்கிப்பட்டி ஊராட்சி ஒன்றிய தொடக்கப்பள்ளி** இந்தியாவின் தமிழ்நாடு மாநிலம், புதுக்கோட்டை மாவட்டத்தின் மரிங்கிப்பட்டி என்ற ஊராட்சியில் அமைந்துள்ள அரசுத் தொடக்கப்பள்ளி ஆகும்.

நிர்வாகம்
---------

தமிழ்நாடு அரசின் தொடக்கக்கல்வித்துறையின் கீழ் செயல்படும் ஊராட்சி ஒன்றிய தொடக்கப்பள்ளி அன்னவாசல் உதவித் தொடக்கக் கல்வி அலுவலர் அவர்களின் நிர்வாகத்தில் செயல்படுகிறது.ஒன்று முதல் ஐந்தாம் வகுப்பு வரை இப்பள்ளியில் பயிற்றுவிக்கப்படுகிறது.

மாணவர்கள் மற்றும் ஆசிரியர்கள்
-----------------------------

இப்பள்ளியில் 35 மாணவர்கள் கல்வி பயின்று வருகின்றனர்.ஒரு தலைமை ஆசிரியர், ஒரு இடைநிலை ஆசிரியர் பணியாற்றி வருகின்றனர். பள்ளியின் வளர்ச்சியில் இவ்வூர் மக்களின் பங்களிப்பு அளப்பறியது இப்பள்ளியில் பயிலும் மாணவர்கள் அனைவருக்கும் அரசின் நலத்திட்டங்களான விலையில்லா பாடநூல், சீருடை, குறிப்பேடுகள், காலணிகள், எழுதுபொருட்கள், உதவித்தொகைகள் போன்றவை வழங்கப்படுகின்றன.

கற்றல் முறைகள்
--------------

இப்பள்ளியில் ஒன்று முதல் நான்காம் வகுப்பு வரை செயல் வழிக்கற்றல் முறையிலும் ஐந்தாம் வகுப்பு மாணவர்களுக்கு எளிய படைப்பாற்றல் கல்வி முறையிலும் கற்றல் கற்பித்தல் நடைபெறுகிறது.

மேற்கோள்கள்
-----------

1. ↑